Document ID: 32001R1646

Ir-Regolament tal-Kummissjoni (KE) Numru 1646/2001
tat-13 ta’ Awissu 2001
li jistabbilixxi regoli dettaljati ta’ implimentazzjoni għal għoti ta’assistenza għall-addattament għall-industrija tar-raffinar taz-zokkor preferenzjali u jaġġusta kemm l-għajnuna ta’ aġġustament u għajnuna addizzjonali bażika għall-industrija tar-raffinar taz-zokkor
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Numru 1260/2001 tad-19 ta’ Ġunju 2001 dwar l-organizzazzjoni komuni tas-swieq fis-settur taz-zokkor [1], u partikularment l-Artikolu 38(6) tiegħu,
Filwaqt li:
(1) L-Artikolu 38(1) u (3) tar-Regolament (KE) Numru 1260/2001 jaħseb biex waqt is-snin tal-bejgħ 2001/02 sal-2005/06 għajnuna għall-aġġustament għandha tingħata bħala miżura ta’ intervent għall-industrija tal-Komunità taz-zokkor preferenzjali tal-kannamieli, flimkien ma’ għajnuna bażika addizzjonali għal-kannamieli mhux raffinat li jitkabbar fid-dipartimenti Franċiżi ta’ barra. Dawn il-provvedimenti jispeċifikaw ukoll li l-għajnuna ta’ aġġustament tista’ tingħata biss sal-kwantitajiet stipulati fil-provvedimenti msemmija fl-Artikolu 35 tar-Regolament (KE) Numru 1260/2001.
(2) Iz-zokkor li jista’ jikkwalifika għall-għajnuna għar-raffinar għandu jkun zokkor preferenzjali fit-tifsira ta’ l-Artikolu 35 tar-Regolament (KE) Numru 1260/2001. Biex jiġi assigurat l-oriġini tiegħu u biex tiġi immonitorjata l-importazzjoni tiegħu fil-Komunità, riferenza għandha issir għall-provvedimenti u dokumenti stabbiliti mir-Regolament tal-Kummissjoni (KEE) Numru 2782/76 tas-17 ta’ Novembru 1976 li jistabbilixxi regoli dettaljati ta’ implimentazzjoni għall-importazzjoni taz-zokkor preferenzjali [2], kif l-aħħar emendat bir-Regolament (KE) Numru 2665/98 [3].
(3) Dwar l-għoti ta’ għajnuna għandu jkun hemm provvedimenti għal miżuri sodisfaċenti biex jiġi monitorjat iz-zokkor raffinat u għal dak il-għan il-kunċett tar-raffinar, il-formula għar-rendiment taz-zokkor mhux raffinat in kwestjoni u l-obbligu li jkun hemm analiżi mmexxija f’ laboratorju approvat mill-awtoritajiet kompetenti ta’ l-Istat Membru fejn ir-raffinar isir għandu jiġi definit.
(4) Il-miżuri tal-maniġġar għaz-zokkor mhux raffinat tal-kannamieli li jitkabbar fid-dipartimenti Franċiżi ta’ barra u li jkkwalifikaw għall-għajnuna bażika addizzjonali għandu jkun l-istess bħal dawk stabbiliti mir-Regolament tal-Kummissjoni (KE) Numru 1554/2001 tat-30 ta’ Lulju 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Numru 1260/2001 dwar it-tpoġġija għal bejgħ taz-zokkor imkabbar fid-dipartimenti Franċiżi ta’ barra u biex iġib ugwali l-kundizzjonijiet ta’ kif ikun determinat il-prezz maz-zokkor preferenzjali- [4].
(5) L-Artikolu 38(4) tar-Regolament (KE) Numru 1260/2001 jordna li l-għajnuna għall-aġġustament u għajnuna u addizzjonali jistgħu jiġu aġġustati b’ kunsiderazzjoni għal xejriet ekonomiċi fis-setur taz-zokkor, partikolarment il-marġni fil-manifatura u r-raffinar. Biex jieħdu ħsieb tal-ħtieġa li jiġi jinżammu l-marġni fil-manifattura u l-marġni fir-raffinar f’ ekwilibriju, li wassal għall-introduzzjoni ta’ dawn l-għajnuniet u l-aġġustament tagħhom waqt l-iskema ta’ qabel, l-ammonti għal-2001/02 jinżammu fil-livelli ta’ għajnuna tas-sena tal-bejgħ 2000/01.
(6) Il-Kumitat ta’ Ġestjoni għaz-Zokkor ma esprimiex opinjoni fiż-żmien stipulat mil-President tiegħu,
ADOTTAT DAN IR-REGOLAMENT:
L- Artikolu 1
1. L-għajnuna maħsuba f’ l-Artikolu 38(1) tar-Regolament (KE) Numru 1260/2001, minn hawn ’il quddiem msemmija bħala "l-għajnuna", għandha tingħata fuq applikazzjoni mill-intrapriża li tkun raffinat iz-zokkor preferenzjali in kwestjoni, lill-awtoritijiet kompetenti tal-Istat Membru li fih ikun sar l-irraffinar.
2. L- applikazzjoni għall-għajnuna għandha tkun akkompanjata minn provi li z-zokkor raffinat kien akkwistat minn zokkor preferenzjali mhux raffinat importat fil-Komunità skond ir-Regolament (KEE) Numru 2782/76.
Il-prova għandha tinġieb billi jiġi ppreżentat l-oriġinal tad-dokument msemmi, skond il-każ, fl-Artikolu 6(1) jew l-Artikolu 7(1) u (2) tar-Regolament (KEE) Numru 2782/76 jew kopja ta’ dawk id-dokumenti, ċertifikat bħala vera kopja mill-awtoritijiet kompetenti ta’ l-Istat Membru li jkun qed jimporta. Dawk l-awtoritajiet għandhom jimlew fis-sezzjoni 8 tal-kopja l-firem elenkati, kif xieraq, fl-Artikolu 6(2) jew l-Artikolu 7(3).
3. Għall-għotja tal-għajnuna
(a) "raffinar" ifisser il-konversjoni f’l-intrapriża ta’ l-applikant, kif definit fit-tielet subparagrafu ta’ l-Artikolu 7(4) tar-Regolament (KE) Numru 1260/2001, taz-zokkor mhux raffinat kif definit fl-Artikolu 1(2)(b) ta’ dak ir-Regolament f’ zokkor abjad kif definit fl-Artikolu 1(2)(a) ta’ dak ir-Regolament;
(b) iz-zokkor in kwestjoni għandu jitpoġġa taħt il-kontroll tad-dwana jew taħt kontroll ieħor amministrativ li joffri l-istess garanziji.
4. Biex tiġi stabbilita l-għajnuna, r-rendiment taz-zokkor in kwestjoni huwa kkalkulat billi jiġi mnaqqas darbtejn daqs il-grad ta’ polarizzazzjoni ta’ dak iz-zokkor b’ 100.
5. Analiżi għandhom isiru mal-wasla minn xi laboratorju approvat mill-awtoritijiet kompetenti ta’ l-Istat Membru fejn l-irraffinar ikollu jsir.
Madankollu, jekk iz-zokkor ikun diġaċ ġie soġġettat għal analiżi biex jiġi aċċertat ir-rendiment qabel jibda jseħħ dan ir-Regolament, dan l-analiżi għandhom ikunu kkunsidrati li qegħdin jikkonformaw mal-kundizzjonijiet ta’ l-ewwel subparagrafu.
L- Artikolu 2
1. L-għajnuna bażika addizzjonali maħsuba fl-Artikolu 38(3) tar-Regolament (KE) Numru 1260/2001 għandha tingħata fuq applikazzjoni mingħand l-intrapriża li tkun raffinat iz-zokkor imkabbar fid-dipartimenti Franċiżi ta’ barra.
2. Ir-Regolament (KE) Numru 1554/2001 għandu japplika mutatis mutandis lill-għajnuna bażika addizzjonali.
L- Artikolu 3
L-għajnuna għall-aġġustament u l-għajnuna bażika addizzjonali msemmija rispettivament fl-Artikolu 38(1) u (3) tar-Regolament (KE) Numru 1260/2001 għandhom jiżdiedu, bħala riżultat ta’ l-aġġustament msemmi fl-Artikolu 38(4), għal EUR 2,92 għal kull 100 kg ta’ zokkor, definit bħala zokkor abjad, għas-sena tal-bejgħ 2001/02.
L- Artikolu 4
L-Istati Membri kkonċernati għandhom jinformaw lill-Kummissjoni, għal kull tlett xhur u fix-xahar tal-kalendarju ta’ wara dak il-perijodu ta’ tlett xhur in kwestjoni, dwar il-kwantitajiet, definiti bħala zokkor abjad, li għalihom l-għajnuna tkun ingħatat u l-ammonti f’munita nazzjonali li tikkorrispondi ma’ dawk il-kwantitajiet.
L- Artikolu 5
Dan ir-Regolament ghandu jidħol fis-seħħ fil-jum ta’ l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Lulju 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, fit-13 ta’ Awissu 2001.

Labels: 3
17
19
5